Ditka Haberl
Judita "Ditka" Haberl (rođena 19. novembra 1947. u Mariboru) slovenska je pjevačica zabavne muzike. Bila je članica grupe Bele vrane (1967–1974) i Pepel in kri, s kojom je 1975. učestvovala i na Eurosongu predstavljajući Jugoslaviju s pjesmom "Dan ljubezni". Nakon toga je nastavila sa solo karijerom, nastupajući na domaćim festivalima zabavne muzike. Na Splitskom festivalu imala je zapažene nastupe 1973. sa "More, more", 1980. sa "Gledam kako spavaš", te 1981. sa prvonagrađenom "Ivane moj". "Nad mistom se dani" je njen veliki hit sa jednog od posljednjih festivala Opatija, svojevremene smotre jugoslavenske zabavne muzike.